Henry Longfellow

Henry Wadsworth Longfellow (Portland (Maine), 27 februoari 1807 - Cambridge (Massachusetts), 24 moarte 1882) was een Amerikoanschn dichter en schryver van werk lik "The Song of Hiawatha" (vertoald deur Guido Gezelle) en "Evangeline" (vertoald deur Alfons Mervillie). Je was ook den êestn Amerikoan die "La Divina Commedia" (De goddelikke komedie) van Dante Alighieri vertoald het in 't Iengels.

Longfellow studeerde an de Bowdoin College in Brunswick, Maine. Achter e reize deur Europa kwamt ie prof in Bowdoin en loater in Harvard.

In 1854 giengt ie weg uut Harvard vor hem hêlegans bezig t'houdn mè schryvn. Zyn êeste vrouwe, Mary Potter, stierf in 1835 achter e misval. Zyn twidde vrouwe, Frances Appleton, stierf in 1861 achter dat heur klêed in brande geschootn was. Achter heur dôod had ie een ende moeite vo gedichtn te schryvn en hield ie hem surtout bezig mè zyn vertoaliengn. J' het doadeure veel Europeesche poëzie vor Amerikoann toegankelik gemakt.

In zyn tyd was de poëzie van Longfellow styf populair, zowel in Amerika of der buutn. Je schrêef lyrische gedichtn, dikwils over mythologie en legendn, in e simpele toale.
 Werk 
Outre-Mer: A Pilgrimage Beyond the Sea (1835)
Hyperion, a Romance (1839)
The Spanish Student. A Play in Three Acts (1843)
Evangeline, A Tale of Acadie (epos) (1847)
Kavanagh: A Tale  (1849)
The Golden Legend (gedicht) (1851)
The Song of Hiawatha (epos) (1855)
The Children's Hour (gedicht) (1860)
Household Poems (1865)
The New England Tragedies (1868)
The Divine Tragedy (1871)
Christus: A Mystery (1872)
Aftermath (gedicht) (1873)
The Reaper and the Flowers (1839)
The Bell of Atri (1863-72)
Gedichtn
Voices of the Night (1839)
Ballads and Other Poems (1841)
Poems on Slavery (1842)
The Belfry of Bruges and Other Poems (1845)
Birds of Passage (1845)
The Seaside and the Fireside (1850)
The Courtship of Miles Standish and Other Poems (1858)
Tales of a Wayside Inn (1863)
Flower-de-Luce (1867)
Three Books of Song (1872)
The Masque of Pandora and Other Poems (1875)
Kéramos and Other Poems (1878)
Ultima Thule (1880)
In the Harbor (1882)
Michel Angelo: A Fragment 
Vertoaliengn
Coplas de Don Jorge Manrique  (Vertoalienge van ‘t Spoans) (1833)
Dante's La Divina Commedia (Vertoalienge) (1867)
Verzoamelwerk
Poets and Poetry of Europe (Vertoaliengn) (1844)
The Waif (1845)
Poems of Places (1874)

Categorie:Amerikoanschn dichter
Categorie:Amerikoanschn schryver